
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27Pc/22/2026 8726202487 17. 09. 2026 JUDr. Monika Heldáková ECLI:SK:OSPP:2026:8726202487.2
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci maloletej: A. A., nar. XX. XX. XXXX, bytom u matky, zastúpená procesným opatrovníkom: Úrad práce, sociálnych vecí a rodiny Kežmarok, dieťa rodičov - matky: A. A., nar. XX. XX. XXXX, trvale bytom B. C. XX/XX, XXX XX D., právne zastúpená: JUDr. Monika Gondová, advokátka, so sídlom Štefánikova ulica 2, 058 01 Poprad, IČO: 57 186 618 a muža, ktorého otcovstvo má byť určené: D. E., nar. XX. XX. XXXX, trvale bytom F. C. XXX/X, XXX XX D., o návrhu matky na určenie otcovstva k maloletej a úpravu rodičovských práv a povinností k maloletej, takto rozhodol: I. U r č u j e , že D. E., nar. XX. XX. XXXX, j e otcom maloletej A. A., nar. XX. XX. XXXX, z matky A. A., nar. XX. XX. XXXX a bude zapísaný v rodnom liste maloletého dieťaťa v knihe narodení matričného úradu Poprad, vo zväzku 116, ročník 2023, na strane 14, pod poradovým číslom 314 ako otec maloletého dieťaťa. Dieťa bude niesť priezvisko „A.“. II. Schvaľuje rodičovskú dohodu v nasledovnom znení: Maloletá A. A., nar. XX. XX. XXXX, s a z v e r u j e do osobnej starostlivosti matky, ktorá bude dieťa zastupovať a spravovať jeho majetok. Otec D. E., nar. XX. XX. XXXX, s a z a v ä z u j e prispievať na výživu maloletej A. sumou 150,eur mesačne, vždy do 15. dňa v mesiaci vopred, k rukám matky, odo dňa doručenia rozhodnutia osobe povinnej z vyživovacej povinnosti. Styk otca s maloletou s a n e u p r a v u j e . III. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, resp. ich zástupcov, ktorí sa práva na podanie odvolania proti rozsudku vzdali do zápisnice súdu. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

